Iroqdagi Tigr daryosida parom cho‘kishi oqibatida halok bo‘lganlar soni 93 nafargacha oshdi. Bu haqda Al Arabiya telekanali xabar berdi. Al Sumaria telekanalining ma’lum qilishicha, fojiaga aloqadorlik gumoni bilan 9 kishi ushlangan. Iroq bosh vaziri Odil Abdul Mahdiy darhol tergov o‘tkazishni buyurgan. Dastlabki versiyaga ko‘ra, paromning cho‘kishiga uning me’yoridan 3 marta ko‘p yuklangani sabab bo‘lgan. Arab telekanallari ma’lumotlariga ko‘ra, parom bortida 170 dan 250 gacha kishi bo‘lgan bo‘lishi mumkin, vaholanki u 75 yo‘lovchiga mo‘ljallangan bo‘lgan. Qurbonlar ko‘pligi ulardan ko‘pchiligi bolalar bo‘lgani va kuchli oqim bilan tushuntirilmoqda.